Барање бр. 14-630/1 од 15.01.2024

1. Дали е започната или спроведена мерката А.1.1.1. Отворање на програма за поддршка за основање на социјални претпријатија од Ромки со примарен фокус на работа во/со ромската заедница преку директни инвестиции ?

Во Предлог на Законот за социјални претпријатија на МТСП, кој е во владина процедура од 28.11.2023 година, е разработен систем за поддршка и развој на социјалните претпријатија и поддршката на социјалните претпријатија е предвидено да се врши преку Националната стратегија за развој на социјалните претпријатија и Годишна програма за поддршка и развој на социјалните претпријатија. Годишната програма за поддршка и развој на социјалните претпријатија треба да ја изготвува и предлага Министерството за труд и социјална политика, по претходно мислење од Националниот совет за социјално претприемништво, тело уредено со предлог на законот, а истата ќе ја носи Владата најдоцна до 31 декември за наредната буџетска година.

Годишната програма за поддршка и развој на социјалните претпријатија е предвидено да содржи:

- мерки, активности, резултати, показатели и временска рамка за спроведување на програмата;

- критериуми за доделување на средства за поддршка и развој на социјалните претпријатија;

- одговорни институции и организации за спроведување на програмата, и

- средства и извори на финансирање на програмата.

Според предлог на Законот за социјални претпријатија преку Годишната програма за поддршка и развој на социјалните претпријатија финансиска поддршка за основање и развој на социјални претпријатија согласно утврдени критериуми и услови е предвидено да се обезбедува во форма на:

- неповратни средства (грант) за основање и почеток со работа на социјални претпријатија;

- надоместокот по основ на договор за социјално работно ангажирање ;

- субвенција на плата и придонеси на плата;

- неповратни средства (грант) за социјалните претпријатија за работна интеграција за креирање на нови работни места за лица од социјално ранливи групи

- неповратни средства (грант) за купување на основни средства и тековни оперативни трошоци за спроведување Програми за социјална реинтеграција и работно ангажирање.

- неповратни средства (грант) за развој и проширување на социјалните претпријатија;

- неповратни средства (грант) за социјални иновации;

- ко-финансирање на обуки за професионален развој на вработените и ангажирани лица во социјалното претпријатие во првите три години по стекнување на статусот на социјално претпријатие,

- средства за спроведување на Програма за давање на поддршка на социјални претпријатија од страна на оператор - правно лице избрано на јавен повик и склучен Управен договор со Министерството за труд и социјална политика, со цел обезбедување стручна и советодавна поддршка за градење на капацитети, вештини и знаење на сите евидентирани социјални претпријатија и заинтересирани правни лица за социјално претприемништво.

Средствата за спроведување на Годишната програма за поддршка и развој на социјални претпријатија е предвидено да се обезбедуваат од:

- буџетот на Република Северна Македонија;

- фондови на Европската Унија, вклучително и претпристапната помош и други меѓународни инструменти за помош;

- средства остварени по основ на меѓународна билатерална и мултилатерална соработка на програми, проекти и други активности во областа на социјалното претприемништво и

- други извори на средства, во согласност со закон.

Предлог на Законот за социјални претпријатија, кога ќе се усвои од Собранието на Република Северна Македонија, треба да стапи на сила осмиот ден од денот на објавување во „Службен весник на Република Северна Македонија“, а да се применува од 1 јануари 2025 година.

1. Дали е започната или спроведена мерката А.1.1.2. Изработено истражување за мапирање на потенцијалот за трансформирање на неформалните вештини на Ромките и интересот кај Ромките за изучување занаети или нови вештини ?
2. Дали е започната или спроведена мерката А.1.1.6. Вклучување на посебна мерка за вработување на Ромките во Оперативниот план за вработување на годишно ниво ?

Согласно политиките за вклучување во мерките за ранливите групи на невработени лица, во речиси сите мерки за вработување содржани во годишните оперативни планови за вработување. Во одредени мерки како што се Субвенционирање за вработување, Вработување и раст на правни субјекти ( мерки кои водат до директно вработување) преку условите се стимулираат Ромите да имаат предност и атрактивност кај работодавачите да бидат вработени. Кај мерката Обука кај конкретен работодавач, во критериумите наведено е - цитат:

За работодавачи:

Работодавачот треба да има вработено најмалку едно лице на неопределено време, со исклучок на граѓанските организации и работодавачи кои ќе вклучат во обука жени од ромската етничка заедница;

1. Дали е започната или спроведена мерката Спроведување на родова и интерсекциска анализа на законската рамка, практиките и обичаите за наследување во ромската заедница во РСМ и мерката А.1.2.2. Тренинзи за родово-сензитивни практики на наследување со нотарската комора ?
2. Дали е започната и спроведена мерката А.2.1.1. Финансиска поддршка за семејствата на девојчињата Ромки со цел задржување во образовниот процес и мерката А.2.2.1. Бесплатен превоз за девојчињата Ромки со цел задржување во образовниот процес ?

Мерката бесплатен превоз е за сите редовни ученици во основно и средно образование.

1. Дали е започната и спроведена мерката А.2.2.1. Обука за образовните медијатори за родова сензитивност, интерсекциска свесност и несвесна родова пристрасност ?

Министерството за образование и наука нема надлежност за одржување на обуки, примарно поради тоа што за да се аплицира на Јавниот повик за медијатори потребно е истите претходно да имаат поминато обука и да поседуваат сертификат за медијаторство од РОМЕД програмата на Совет на Европа и/или на Министерството за образование преку австрискиот твининг проект.

1. Дали е започната и спроведена мерката А.2.3.1. Воведување на минимални квоти за девојчиња и девојки Ромки во постојните програми за стипендирање и мерката А.2.3.2. Информативна кампања за информирање на родителите и девојчињата и девојките Ромки за можностите за стипендирање ?

Во рамки на Министерството за образование и наука квотите за стипендии за средношколци Роми и студенти Роми се најминимални што постојат, во кои се вклучени и вклучуваат и девојчињата Ромки. Критериумите за стипендии за Роми се различни од генералните критериуми за стипендии за средно и високо, токму поради различната таргет група.

1. Дали е започната и спроведена мерката А.3.1.1. Воспоставување на услуги/поддршка на ромски јазик во постоен или во нов центар (засолниште) за жртви на семејно насилство и А.3.1.2. Обезбедена поддршка на ромски јазик на СОС линија за пријавување ?

Специјализирани услуги за жртви на семејно насилство - Центар за жртви на семејно насилство (засолниште) кои се воспоставени од Министерството за труд и социјална политика односно организациони единици на  месно надлежниот центар за социјална работа, за сместените жени жртви доколку имаат потреба, им се дава поддршка и  на ромски јазик  од страна на  стручните лица од центарот за социјална работа.

 На бесплатната мобилна СОС линија за жени жртви на родово базирано насилство и семејно насилство, која е финансирана од Министерството за труд и социјална политика, а менаџирана од страна на граѓанска организација (НАЦИОНАЛЕН СОВЕТ ЗА РОДОВА РАМНОПРАВНОСТ), за жените жртви се обезбедува поддршка и на ромски јазик.

1. Дали е започната и спроведена мерката А.3.2.2. Годишен извештај за следење на состојбата со малолетничките бракови, со посебен фокус на Ромската заедница ?
* Се уште нема реализација
1. Дали е започната и спроведена мерката А.4.2.1. Тренинзи за родовата еднаквост и ефективниот пристап до правда за адвокати и А.4.2.2. Тренинзи за родовата еднаквост и ефективниот пристап до правда за судии и јавни обвинители ?

Во врска со 4.2. во тек е изработката на анализа за пречки до пристап до правда со фокус на причини за недоволно пријавување на дискриминација на основ на пол и род сама по себе и во нејзината интерсекциска форма, која се работи во рамки на РОЛ проектот. Врз основа на наодите од оваа анализа, која ќе биде финализирана до крајот на 2024 година, ќе се изработи програма за тренинзи за правни практичари/ки, по која ќе се работат тренинзите. Тренинзите е предвидено да се одржат во 2025 и првата половина на 2026 година.

Исто така во тек е изработка и на заеднички извештај на НП и КСЗД за повеќекратна дискриминација со фокус на пристап до правда, кој исто така ќе помогне при подготовката на овие тренинзи. Изработена е заедничка методологија. Во моментов двете институции прибираат податоци според истата. Наскоро ќе биде објавен повик за учество во јавна дискусија на оваа тема со цел прибирање на дополнителни информации од НВО, домашни инситуции и меѓународни организации. Оваа дискусија ќе се одржи во текот на втората четвртина од 2024 година. Извештајот ќе биде изработен до крајот на оваа година. Сите активности во врска со овој извештај се прават со поддршка на РОЛ проектот.

1. Дали се започнати и спроведени мерките во рамки на точка 6.2 и точка 6.3 од Акцискиот план ?
* Се уште нема реализација